text: [{"text_idx": "#000000", "text": "Me\u00f0an heimurin bi\u0301\u00f0ar spentur eftir OL i\u0301 Beijing, stu\u0301rir ein do\u0301ttir fyri, at tann fongsla\u00f0i pa\u0301pin ikki fer at koma undan vi\u00f0 li\u0301vinum. Hann er ein teirra, sum Kina ikki vil hava teg at vita naka\u00f0 um."}, {"text_idx": "#000003", "text": "Krev, at Kina sleppir \u00f8llum teimum o\u0301seku, sum eru fongsla\u00f0 bara fyri at siga si\u0301na hugsan, leysum. Skriva undir a\u0301taki\u00f0 beinanvegin!"}, {"text_idx": "#000004", "text": "Ilham Tohti er professari i\u0301 bu\u0301skaparfr\u00f8\u00f0i og eigur try\u0301r b\u00f8rn. Hann var\u00f0 d\u00f8mdur li\u0301vlangt fongsul fyri at hava skjalfest mannar\u00e6ttindabrot i\u0301 Kina. Hann hevur millum anna\u00f0 gj\u00f8rt eina heimasi\u0301\u00f0u, har hann hevur skjalfest mannar\u00e6ttindabrot mo\u0301ti b\u00e6\u00f0i uighur-\u00e6ttbo\u0301lkinum og han-\u00e6ttbo\u0301lkinum, sum flestir kinesarar hoyra til."}, {"text_idx": "#000005", "text": "Hann var\u00f0 handtikin heima hja\u0301 s\u00e6r sja\u0301lvum eina na\u0301ttina i\u0301 januar 2014. Seinni var\u00f0 hann d\u00f8mdur li\u0301vlangt fongsul, a\u0301k\u00e6rdur fyri separatismu, ho\u0301ast hann nettupp eggja\u00f0i til samanhald millum uighur-minnilutan og han-kinesarar."}, {"text_idx": "#000006", "text": "Do\u0301ttirin lesur i\u0301 USA og h\u00e6ttar s\u00e6r ikki heim av o\u0301tta fyri at ver\u00f0a fongsla\u00f0. Heima i\u0301 Kina eru mamma hennara og beiggjarnir hja\u0301 henni undir eftirliti."}, {"text_idx": "#000007", "text": "\u201cKinesiskir myndugleikar hava alti\u0301\u00f0 sagt, at pa\u0301pi mi\u0301n eggja\u00f0i til har\u00f0skap. Men pa\u0301pi mi\u0301n bru\u0301kar eittans va\u0301pn: pennin.\u201d \u2013 Jewher Ilham, do\u0301ttir Ilham Tohti"}, {"text_idx": "#000008", "text": "I\u0301 fy\u0301ra a\u0301r hevur hon einki fr\u00e6tt fra\u0301 pa\u0301panum. Nu\u0301 ber hon o\u0301tta fyri, at pa\u0301pin ikki orkar meira."}, {"text_idx": "#000010", "text": "Vit krevja, at stjo\u0301rnin hja\u0301 Xi Jinping sleppir \u00f8llum a\u0301k\u00e6rum og sleppir \u00f8llum teimum, sum eru r\u00e6ttars\u00f8kt ella afturhildin fyri at hava bru\u0301kt si\u0301tt talufr\u00e6lsi, leysum, og at hann byrjar vi\u00f0 hesum fo\u0301lkunum: Zhang Zhan, Ilham Tohti, Li Qiaochu, Gao Zhisheng og Rinchen Tsultrim."}, {"text_idx": "#000012", "text": "Ilham Tohti er minni enn so tann einasti, sum er fongsla\u00f0ur fyri at hava funnist at myndugleikunum."}, {"text_idx": "#000013", "text": "Her eru fy\u0301ra fo\u0301lk afturat, sum hava sagt si\u0301na hugsan og si\u0301\u00f0an eru anna\u00f0hv\u00f8rt fongsla\u00f0 ella horvin:"}, {"text_idx": "#000015", "text": "Zhang Zhan var millum tey fyrstu fj\u00f8lmi\u00f0lafo\u0301lkini at bera ti\u0301\u00f0indi um covid-19 u\u0301r Wuhan i\u0301 Kina. Gj\u00f8gnum sosialar mi\u00f0lar seg\u00f0i hon fra\u0301, hvussu avvar\u00f0andi hja\u0301 fo\u0301lki, sum vo\u0301ru dey\u00f0 av covid-19, vo\u0301ru fyri a\u0301gangi. Myndugleikarnir royndu at noy\u00f0a tey at tiga. Hon seg\u00f0i eisini fra\u0301 \u00f8\u00f0rum fj\u00f8lmi\u00f0lafo\u0301lkum, sum vo\u0301ru fongsla\u00f0 fyri at hava bori\u00f0 ti\u0301\u00f0indi um covid-19."}, {"text_idx": "#000016", "text": "I\u0301 mai 2020 var\u00f0 Zhang Zhan handtikin i\u0301 Wuhan og send ta 640 kilometrar longu lei\u00f0ina til Shanghai at ver\u00f0a var\u00f0haldsfongsla\u00f0."}, {"text_idx": "#000017", "text": "Si\u0301\u00f0st i\u0301 desembur var\u00f0 hon d\u00f8md fy\u0301ra a\u0301ra fongsul fyri at hava \u201dbirt upp undir stri\u0301\u00f0, skapt trupulleikar og eggja\u00f0 til o\u0301fri\u00f0\u201d."}, {"text_idx": "#000018", "text": "At mo\u0301tm\u00e6la do\u0301minum er hon farin i\u0301 partvi\u0301st hungursverkfall i\u0301 fongslinum, og familjan ber o\u0301tta fyri, at hon ikki livir veturin av."}, {"text_idx": "#000019", "text": "Les meira um Zhang Zhan og a\u0301taki\u00f0 hja\u0301 Amnesty at fa\u0301a hana leyslatna her. >"}, {"text_idx": "#000021", "text": "Munkurin Rinchen Tsultrim bru\u0301kti sosiala mi\u00f0ilin WeChat og si\u0301na egnu heimasi\u0301\u00f0u til at varpa ljo\u0301s a\u0301, hvussu kinesiskir myndugleikar fara vi\u00f0 tibetanska fo\u0301lkinum. Fyri hetta var\u00f0 hann i\u0301 2019 handtikin og eftir o\u0301r\u00e6ttvi\u0301san r\u00e6ttargang d\u00f8mdur at sita fy\u0301ra a\u0301r og seks ma\u0301na\u00f0ir i\u0301 fongsli fyri at hava \u2019eggja\u00f0 til separatismu\u2019."}, {"text_idx": "#000024", "text": "Navnframa mannar\u00e6ttindastri\u0301\u00f0skvinnan og feministurin Li Qiaochu hevur i\u0301 mong a\u0301r stri\u0301\u00f0st fyri millum anna\u00f0 javnst\u00f8\u00f0u. Orsaka\u00f0 av hesum hevur hon mangan veri\u00f0 fyri l\u00f8greglua\u0301gangi. Ta\u0301 i\u00f0 ma\u00f0ur hennara var\u00f0 afturhildin og pi\u0301ndur, fanst hon alment at myndugleikunum. Ti\u0301 var\u00f0 hon fongsla\u00f0 og d\u00f8md fyri at hava \u201ceggja\u00f0 fo\u0301lki til at finnast at kinesiska statinum\u201d."}, {"text_idx": "#000026", "text": "Sakf\u00f8rarin Gao Zhisheng hevur i\u0301 fleiri a\u0301r veitt illa fyrikomnum fo\u0301lki o\u0301keypis r\u00e6ttarhja\u0301lp. Hann taldist millum fremstu mannar\u00e6ttindasakf\u00f8rarar i\u0301 Kina. Men i\u0301 2005 var\u00f0 l\u00f8ggildingin tikin fra\u0301 honum, eftir at hann i\u0301 opnum br\u00e6vi hev\u00f0i heitt a\u0301 stjo\u0301rnina um at fa\u0301a a\u0301tru\u0301na\u00f0arliga jagstran at halda uppat."}, {"text_idx": "#000027", "text": "Hann helt fram at stri\u0301\u00f0ast fyri mannar\u00e6ttindum i\u0301 Kina og var\u00f0 revsa\u00f0ur fyri ta\u00f0. Si\u0301\u00f0an hevur Gao Zhisheng i\u0301 15 a\u0301r veri\u00f0 fyri myndugleikaa\u0301gangi av ymsum slag. Hann hevur anna\u00f0hv\u00f8rt veri\u00f0 horvin, fongsla\u00f0ur ella i\u0301 hu\u0301savar\u00f0haldi undir st\u00f8\u00f0ugum l\u00f8greglueftirliti."}, {"text_idx": "#000028", "text": "I\u0301 2016 gav Gao Zhisheng eina bo\u0301k u\u0301t, har i\u00f0 hann greiddi fra\u0301 si\u0301num upplivingum sum politiskur fangi og helt fram at mo\u0301tm\u00e6la i\u0301mo\u0301ti myndugleikunum. Eftir at bo\u0301kin var u\u0301tkomin, var\u00f0 hann aftur handtikin i\u0301 2017. Si\u0301\u00f0an veit eingin fra\u0301 honum at siga, og o\u0301greitt er, hvar i\u00f0 hann er, og hvussu hann hevur ta\u00f0."}, {"text_idx": "#000030", "text": "Vit senda Xi Jinping undirskriftirnar tann 14. mars saman vi\u00f0 undirskriftum fra\u0301 \u00f8\u00f0rum amnestyskrivstovum kring heimin."}, {"text_idx": "#000031", "text": "Talufr\u00e6lsi\u00f0 er ho\u0301tt a\u0301 fleiri \u00f8kjum i\u0301 Kina. Eftirlit og sensurur gera si\u0301tt til, at fo\u0301lk ikki ditta s\u00e6r at finnast at myndugleikunum."}, {"text_idx": "#000036", "text": "Um tu\u0301 hevur fyrispurningur, kanst tu\u0301 seta teg i\u0301 samband vi\u00f0 okkum a\u0301 tel 235819 ella vi\u00f0 at senda ein teldupost til elsa@amnesty.fo."}]